Raport i përmbledhur nga DBP, për vitin 2015

Nga DBP për periudhën dymbdhjetë mujore janë trajnuar dhe kanë marrur këshilla **1600** fermerë, që paraqet angazhim maksimal të drejtorisë.

Për subvencionet që ipen nga MBPZHR kanë aplikuar **914** fermerë ose **127** fermerë më shumë se vitin e kaluar dhe ka rritje substanciale të sipërfaqeve dhe numrit të krerëve nga vitet e kaluara. Këtë vit kemi rritje për **720 ha** te kultura e grurit, **108 ha** te kultura e misrit, rritje të numrit të krerëve për lopë qumështore për **400 krerë**, kemi rritje të shoqërive të bletëve **795 shoqëri**. Politika që përmes subvencioneve komunale të rritet numri i fermerëve që i plotësojnë kriteret e Ministrisë është treguar plotësisht efektive.

Nga skema e Subvencioneve të MBPZHR, bujqit Gjilanas kanë përfituar **706,498.00 €, ndërsa n**ga skema e Granteve të MBPZHR, bujqit Gjilanas kanë përfituar **1**,**086,129.00 €.**

Një vëmendje të veqant i kemi kushtuar donacioneve dhe partnerve ku kemi realizuar disa projekte: Nga projekti rajonal i komisionit Evropian kanë përfituar **17** fermerë në vlerë prej **90,625.00 €**, ndërsa nga Tika Turke kanë përfituar **155** bletarë paisje për bletë dhe **40** fermerë kanë përfituar shpërndarëse të plehut. Vlera e këtij investimi ishte **25,000.00 €.**

Nga buxheti komunal kemi realizuar këto projekte:

Gjatë muajit shkurt, kemi shpërndar **15** atomizer për spërkatjën e pemëve. Përfitues kanë qenë bujqit që kultivojnë mbi 0.50 ha pemishte dhe nuk posedojnë një mekanizëm të tillë. Vlera e këtij investime ka qenë **16,500.00** €.

Në pranverë kemi subvencionuar mbjelljet pranverore me farë të misrit dhe pleh artificial ku përfitues kanë qenë **538** fermerë. Vlera e projektit **33,000.00** €.

Nga data 18.06.2015 kemi filluar implementimin e projektit të rrugëve fushore dhe për këtë vit kemi planifikuar trajtimin e rreth 20 km rrugë të arave. Janë përfunduar: **4.5** km rrugë në fshatin Zhegër, **1.4** km në Nasalë, **1.0** në Lladovë, **3.67** km në Cernicë dhe **6.4** km në Përlepnicë,**1.9** km në Kravaricë, **0.8** km në Gumnishtë dhe **1.0** km në Verbicë të Zhegocit. Janë trajtuar **20.67** km dhe vlera e këtij investimi është **81,154.00** €.

Me datën 13.10.2015, kemi paisur **10** fermerë, kultivues të lopëve qumështore me Llaktofrizë 350 litërsh. Kryesisht në projekt janë përfshirë bujqit e zonave të thella të cilët nuk e kanë pasur të rregulluar tregun e shitjës së qumështit. Ky projekt është realizuar në partneritet të barabart nga Komuna dhe Qumështorja KABI. Vlera e këtij projekti është **20,000.00** €.

Nga subvencionimi i mbjelljeve vjeshtore me farë gruri kanë përfituar 745 fermerë. Janë shpërndarë 140.000 kg, prej tyre varietete të shkurtëra: ANDINO, SIRTAKI, APACHE, VULLKAN 60.000 kg dhe varietetet e gjata: RENESANCA, POBEDA dhe EVROPA 80.000 kg. Vlera e këtij projekti kapë shumën rreth **45,400.00 €**

Me datën 22.12.2015, kemi paisur **70** fermerë me mekanizim bujqësor. Janë shpërndarë: **30** Spërkatëse 440 lit., **10** Rotofrezë, **10** Piatore me 24 disqe, **10** Kositëse rotative dhe **10** Grumbulluese të sanës. Vlera e këtij projekti është **38,700.00 €.**

Kemi kontraktuar ndërtimin e njëzet (20) serrave dhe ky projekt do të implementohet gjatë muajve janar dhe shkurt, në mënyrë që në pranverë të jenë të gatshme për shfrytzim. Vlera e këtij projekti është **23,400.00 €.**

**Reduktimi i qenëve pa pronar,** ka qenë një aktivitet i kontraktuar me strehimoren ,, **AMIKA** ’’ në Zhegoc. Gjatë vitit kemi eliminuar 230 qenë pa pronar dhe ky shërbim komunës i ka kushtuar **5,290.00** €.

Për pastrimi i lumenjëve nga shkurret dhe depozitimet tjera të ngurta kemi inicuar ftesën për gjetjën e operatorit ekonomik për prerjën dhe eleminimin e të gjitha shelgjeve dhe drunjëve të tjerë të mbira përgjat shtretërve të lumenjëve dhe të bëhet eleminimi i mbeturinave dhe depozitimeve të grumbulluara. Për këtë aktivitet kemi alokuar **10,000.00** €.

Në sektorin e pylltarisë veprojmë me kompetenca të kufizuara dhe fokusi ynë kryesor është ndalja e prerjeve ilegale të pyjeve. Gjatë kësaj periudhe janë ngritur **369** fletëparaqitje, prej të cilave për kundërvajtje janë **252** fletëparaqitje, transport **51** fletparaqitje, penale **66** fletëparaqitje, dhe kemi pasur **22** konfiskime në sasi prej **47.75 m3**. Kemi vazhduar me pyllzimin e 10 ha në fshatin Zhegër me pishë të zezë.

Sektori i Inspeksionit për Bujqësi dhe Veterinari, aktivitetet janë zhvilluar në subjektet tregtare ushqimore, prodhuese ushqimore, therrtore, mishtore, toka bujqësore etj.

|  |  |
| --- | --- |
| **Lloji i kontrollës** | **Numri** |
| Kontrollime | 320 |
| Procesverbale | 255 |
| Therrje të kafshëve | 1320 |
| Transport të kafshëve të gjalla | 860 |
| Denime mandatare | 300 € |
| Vendime për gjykatë | 2 |
| Përgjigje kërkesave të qytetarëve | 7 |
| Asistencë zyres regjionale të AUV | 85 |
| Pëlqim për barnatore bujqësore | 2 |

Në fund ju njoftoj se nga 2343 lëndë, kërkesa që ju kanë adresuar drejtorisë së bujqësisë 1951 ose 84 % janë miratuar pozitivisht.

Gjilan, Drejtori i Drejtorisë për Bujqësi dhe Pylltari 11.01.2016 Ing.i dipl.i Bujqësisë, **Ramiz Ramadani**